**П Р О Т О К О Л**

**№ 0015**

Днес, **27.10.2019 г.**, /неделя/ от **07:00 часа** в Заседателната зала на Община Своге, Софийска област, се проведе заседание на Общинска избирателна комисия – Своге, при следния дневен ред:

**ДНЕВЕН РЕД**:

|  |  |  |
| --- | --- | --- |
| **№** | **МАТЕРИАЛ ЗА ОБСЪЖДАНЕ** | **ЧЛЕН ОИК** |
| **1.** | Заличаване на регистрация на застъпник на кандидатска листа, регистрирана от КОАЛИЦИЯ „БСП ЗА БЪЛГАРИЯ“ за изборите за общински съветници и за кметове на територията на Община Своге, Софийска област на 27 октомври 2019 г. | МТ |
| **2.** | Жалба от Юлия Демир, в качеството и на кандидат за общински съветник от Местна коалиция „ГЕРБ (СДС)“, регистрирана с вх. № 102/ 27.10.2019 г. в общия входящ регистър на общинската избирателна комисия. | МТ |
| **3.** | Жалба от Велислав Кръстанов Георев, в качеството му на пълномощник на Красимир Каракачанов, представител на Коалиция от партии „Обединени патриоти“, регистрирана с вх. № 103/ 27.10.2019 г. в общия входящ регистър на общинската избирателна комисия. | МТ |
| **4.** | Жалба от Велислав Кръстанов Георев, в качеството му на пълномощник на Красимир Каракачанов, представител на Коалиция от партии „Обединени патриоти“, регистрирана с вх. № 104/ 27.10.2019 г. (14:40 ч.) в общия входящ регистър на общинската избирателна комисия. | МТ |
| **5.** | **Разни** | МТ |

**На заседанието на ОИК – Своге** **присъстваха**:

1. Мая Димитрова Манолова - Ташунова – Председател ОИК;

2. Мария Иванова Владимирова – Зам. председател на ОИК;

3. Лидия Любенова Христова - Зам. председател на ОИК;

4. Атанас Ангелов Танев – Секретар на ОИК;

5. Марина Емилова Геошева – Член на ОИК;

6. Богдана Антонова Йорданова - Член на ОИК;

7. Антон Иванов Антов – Член на ОИК;

8. Милена Живкова Славкова – Член на ОИК;

9. Миглена Богомилова Янакиева – Белчева – Член на ОИК;

10. Николай Богомилов Апостолов - Член на ОИК;

11. Бойко Христов Йорданов - Член на ОИК;

12. Габриела Искренова Иванова – Член на ОИК;

13. Росен Владимиров Тумбев – Член на ОИК.

**Отсъстват:**

Няма отсъстващи членове на общинската избирателна комисия.

**ЛИЦА ПО ЧЛ. 85, АЛ. 10 ОТ ИК**:

На заседанието на общинската избирателна комисия, отразено в настоящия протокол, присъстваха следните представители на средствата за масово осведомяване, както следва: Луиза-Теменуга Цанкова Лазарова, репортер на БНР, командирована за отразяване на местните избори на територията на Община Своге със Заповед № 72-926/ 22.10.2019 г. на Роселина Петкова – Директор на програма „Радио София“.

Налице е изискуемият от чл. 85, ал. 3 от ИК и Решение № 848-МИ/ 28.08.2019 г. на ЦИК кворум от повече от половината от членовете й, поради което ОИК – Своге може да заседава законно.

Заседанието бе открито в 07:00 часа от Председателя на ОИК – Мая Манолова - Ташунова, след което се пристъпи към обсъждане на въпросите от дневния ред, както следва:

**I. ПО ОТНОШЕНИЕ НА ПРЕДЛОЖЕНИЯ И ОБЯВЕН ДНЕВЕН РЕД**:

**ОБСЪЖДАНИЯ**:

Председателят предложи днешното заседание на ОИК – Своге да протече по предварително обявения дневен ред.

**ПРЕДЛОЖЕНИЯ/МНЕНИЯ/ДР**.:

Няма предложения и мнения по отношение на обявения дневен ред от останалите членове на ОИК.

**РЕШЕНИЕ**:

ОИК приема предложения и предварително обявен дневен ред за днешното заседание.

**ГЛАСУВАЛИ**:

ОБЩО: 13 члена на ОИК.

„ЗА“: 13 члена на ОИК.

„ПРОТИВ“: НЯМА

**ПОИМЕННО**:

|  |  |  |  |
| --- | --- | --- | --- |
| **№ по ред** | **Име, презиме и фамилия** | **Длъжност в ОИК** | **ГЛАСУВАЛ** |
| 1 | Мая Димитрова Манолова - Ташунова | Председател | ЗА |
| 2 | Мария Иванова Владимирова | Зам.-председател | ЗА |
| 3 | Лидия Любенова Христова | Зам.-председател | ЗА |
| 4 | Атанас Ангелов Танев | Секретар | ЗА |
| 5 | Марина Емилова Геошева | Член | ЗА |
| 6 | Богдана Антонова Йорданова | Член | ЗА |
| 7 | Антон Иванов Антов | Член | ЗА |
| 8 | Милена Живкова Славкова | Член | ЗА |
| 9 | Миглена Богомилова Янакиева – Белчева | Член | ЗА |
| 10 | Николай Богомилов Апостолов | Член | ЗА |
| 11 | Бойко Христов Йорданов | Член | ЗА |
| 12 | Габриела Искренова Иванова | Член | ЗА |
| 13 | Росен Владимиров Тумбев | Член | ЗА |

**II. ПО ОТНОШЕНИЕ НА Т. 1 ОТ ДНЕВНИЯ РЕД**: Заличаване на регистрация на застъпник на кандидатска листа, регистрирана от КОАЛИЦИЯ „БСП ЗА БЪЛГАРИЯ“ за изборите за общински съветници и за кметове на територията на Община Своге, Софийска област на 27 октомври 2019 г.

**ДОКЛАДЧИК**: Мая Манолова - Ташунова – Председател на ОИК.

**ОБСЪЖДАНИЯ**:

**1.** По предложение на КОАЛИЦИЯ "БСП ЗА БЪЛГАРИЯ“ са извършени промени в състава на СИК № 234300012 в с. Брезе, с. Добравица и с. Завидовци, при които на мястото на Георги Андреев Величков - член е назначена на същата длъжност Мирослава Руменова Зарева с Решение № 102-МИ от 25.10.2019 г. на ОИК-Своге;

**2.** Същевременно с Решение № 104-МИ от 25.10.2019 г. на ОИК-Своге Мирослава Руменова Зарева е регистрирана като застъпник на кандидатска листа, отново по предложение на КОАЛИЦИЯ "БСП ЗА БЪЛГАРИЯ“;

**3.** Предвид горното е налице обективна невъзможност (несъвместимост) Мирослава Руменова Зарева да изпълнява едновременно функциите на член на СИК и на застъпник на кандидатска листа, излъчена и в двете правни качества от една и съща коалиция, съгласно чл. 3, ал. 3 от ИК;

**4.** Същевременно не е налице възможността да се приложи разпоредбата на чл. 118, ал. 4 от ИК, тъй като КОАЛИЦИЯ „БСП ЗА БЪЛГАРИЯ“ не е представила списък на заместващи застъпници по реда и в срока по чл. 118, ал. 1 от ИК, а и не е упражнено правото на цитираната коалиция да замени лицето Мирослава Руменова Зарева, като член на СИК.

**ПРЕДЛОЖЕНИЯ/МНЕНИЯ/ДР**.:

Няма други предложения и изказани мнения от останалите членове на ОИК.

**РЕШЕНИЕ**:

На основание чл. 85, ал. 4, във връзка с чл. 87, ал. 1, т. 18 и чл.118, ал. 1 и ал. 4 от ИК и в съответствие с Решение № 1080-МИ/ 12.09.2019 г. на ЦИК, Общинска избирателна комисия – Своге

**Р Е Ш И:**

**1.** Заличава регистрацията на Мирослава Руменова Зарева като застъпник на кандидатска листа на КОАЛИЦИЯ „БСП ЗА БЪЛГАРИЯ“ за изборите за общински съветници и за кметове на територията на Община Своге, Софийска област на 27 октомври 2019 г., поради следните причини и мотиви: същото лице е назначено за член на СИК № 234300012 в с. Брезе, с. Добравица и с. Завидовци, с оглед на което е налице несъвместимостта по чл. 3, ал. 3 от ИК, а едновременно с това КОАЛИЦИЯ „БСП ЗА БЪЛГАРИЯ“ не е изискала в указания краен срок замяната на посоченото по-горе лице, като член на СИК.

**2.** Мирослава Руменова Зарева се заличава от поименния списък, представляващ Приложение № 1 – неделима част от Решение № 104-МИ от 25.10.2019 г.

**3.** Издаденото удостоверение за застъпник на Мирослава Руменова Зарева с № 9 от 25.10.2019 г. се анулира.

**Решението подлежи на оспорване пред ЦИК по реда на чл. 88 от ИК**.

**ГЛАСУВАЛИ**:

ОБЩО: 13 члена на ОИК.

„ЗА“: 13 члена на ОИК.

„ПРОТИВ“: НЯМА

**ПОИМЕННО**:

|  |  |  |  |
| --- | --- | --- | --- |
| **№ по ред** | **Име, презиме и фамилия** | **Длъжност в ОИК** | **ГЛАСУВАЛ** |
| 1 | Мая Димитрова Манолова - Ташунова | Председател | ЗА |
| 2 | Мария Иванова Владимирова | Зам.-председател | ЗА |
| 3 | Лидия Любенова Христова | Зам.-председател | ЗА |
| 4 | Атанас Ангелов Танев | Секретар | ЗА |
| 5 | Марина Емилова Геошева | Член | ЗА |
| 6 | Богдана Антонова Йорданова | Член | ЗА |
| 7 | Антон Иванов Антов | Член | ЗА |
| 8 | Милена Живкова Славкова | Член | ЗА |
| 9 | Миглена Богомилова Янакиева – Белчева | Член | ЗА |
| 10 | Николай Богомилов Апостолов | Член | ЗА |
| 11 | Бойко Христов Йорданов | Член | ЗА |
| 12 | Габриела Искренова Иванова | Член | ЗА |
| 13 | Росен Владимиров Тумбев | Член | ЗА |

**III. ПО ОТНОШЕНИЕ НА Т. 2 ОТ ДНЕВНИЯ РЕД**: Жалба от Юлия Демир, в качеството и на кандидат за общински съветник от Местна коалиция „ГЕРБ (СДС)“, регистрирана с вх. № 102/ 27.10.2019 г. в общия входящ регистър на общинската избирателна комисия.

**ДОКЛАДЧИК**: Мая Манолова - Ташунова – Председател на ОИК.

**ОБСЪЖДАНИЯ**:

**1.** В Общинската избирателна комисия е постъпила жалба от Юлия Демир, в качеството и на кандидат за общински съветник от Местна коалиция „ГЕРБ (СДС)“, регистрирана с вх. № 102/ 27.10.2019 г. в общия входящ регистър на общинската избирателна комисия. В жалбата се съдържа следното твърдение: *„По информация на упълномощения представител на Местна коалиция „ГЕРБ (СДС)“ в 14 СИК с. Владо Тричков е налице заснет вот. Същият касае бюлетини с рег. №№ 10008038; 20008038; 60000638“*;

**2.** Общинската избирателна комисия е изискала обяснения по жалбата от Председателя на СИК № 234300014 (с. Владо Тричков), като същият е представил такива в писмен вид, които са приобщени към преписката по жалбата. Според обясненията на Председателя на СИК, към 08:50 часа избирател (посочен с три имена) е влязъл в тъмната стая, за да упражни правото си на глас, от където са се чули три *„изщраквания“*, във връзка с което същият е допуснал, че вотът се заснема. Когато избирателят е излязъл, Председателят на комисията му е казал да не пуска бюлетината, защото е снимал вота си с мобилен телефон. Избирателят му отговорил, че няма телефон и е пуснал бюлетините в урната. Едва след това е извикан представителя на МВР, от който е потърсено съдействие. Пред представителя на МВР избирателят е показал своя мобилен телефон и снимки на бюлетини. Секционната избирателна комисия е съставила и подписала протокол, в който е описана ситуация, аналогична на описаната в обясненията на Председателят, като освен това са посочени и серийните номера на бюлетините, за които се твърди заснетият вот.

**3.** Съгласно Раздел IV. „Изборен ден – 27 октомври 2019 г.“, т. 12 от Методически указания на Централната избирателна комисия по прилагане на Изборния кодекс от секционните избирателни комисии в изборите за общински съветници и за кметове на 27 октомври 2019 г. (приети с Решение № 1281-МИ от 3 октомври 2019 г. на ЦИК), *„Ако избирателят покаже своя вот, заснеме вота си или представи бюлетина с несъответстващ номер на номера в кочана, тези бюлетини* ***не се пускат*** *в избирателната кутия. На избирателя* ***не се дава*** *втора бюлетина и не се допуска да гласува. При заснет вот и показан вот* ***СИК незабавно обявява бюлетината за недействителна*** *и отбелязва това обстоятелство върху бюлетината и в графа „Забележки“ на избирателния списък. Бюлетината се унищожава с надпис „Недействителна по чл. 227“ ИК (заснет вот) или „Недействителна по чл. 228 ИК“ (показан вот)“*.

**ПРЕДЛОЖЕНИЯ/МНЕНИЯ/ДР**.:

Няма други предложения и изказани мнения от останалите членове на ОИК.

**РЕШЕНИЕ**:

На основание чл. 85, ал. 4 във връзка с чл. 87, ал. 1, т. 22 от ИК и във връзка с чл. 227 от ИК и във връзка с Раздел IV. „Изборен ден – 27 октомври 2019 г.“, т. 12 от Методически указания на Централната избирателна комисия по прилагане на Изборния кодекс от секционните избирателни комисии в изборите за общински съветници и за кметове на 27 октомври 2019 г. (приети с Решение № 1281-МИ от 3 октомври 2019 г. на ЦИК), Общинска избирателна комисия – Своге,

**Р Е Ш И:**

**1.** Оставя без уважение жалбата, поради следните съображения:

**а)** Жалбата съдържа твърдение за заснет вот, което най-напред не е доказано. Във всички събрани материали по жалбата от страна на общинската избирателна комисия се съдържат само твърдения, които не са подкрепени с доказателства – например снимков материал. Мобилният телефон, на който се твърди, че се съдържат снимки на бюлетини на избирателя, за който се твърди, че е заснел вота си, не е иззет от компетентните органи. Не е потърсено съдействието на прокуратурата за предприемане на принудителни административни мерки по изземване на мобилното устройство за целите на доказването на твърдяното административно нарушение.

**б)** Същевременно на избирателя, за който се твърди, че е заснел своят вот, е позволено да пусне бюлетините в избирателната урна, което е нарушение на Раздел IV. „Изборен ден – 27 октомври 2019 г.“, т. 12 от Методически указания на Централната избирателна комисия по прилагане на Изборния кодекс от секционните избирателни комисии в изборите за общински съветници и за кметове на 27 октомври 2019 г. (приети с Решение № 1281-МИ от 3 октомври 2019 г. на ЦИК). По този начин, секционната избирателна комисия реално е нарушила процедурата за установяване на недействителност на бюлетини, което след пускането на бюлетините със заснет вот не може да бъде заздравено. Реално бюлетините на избирателя, за които се твърди, че същият е заснел своя вот, не могат да бъдат обявени за недействителни поради заснемане на вота, след като те са попаднали в избирателната урна. Тези бюлетини реално могат да бъдат обявени за недействителни от тук насетне, единствено ако след края на изборния ден, отварянето на урната и преброяването на бюлетините, за тях се окаже, че е налице формално основание за недействителност, различно от показан и заснет вот. Това обаче следва да се прецени от секционната избирателна комисия, чак след приключване на изборния ден, отварянето на урните и започване на преброяването.

**в)** В заключение, буди притеснение обстоятелството, че в жалбата, както и в протокола на секционната избирателна комисия се съдържат серийни номера на бюлетини, за които се твърди, че са със заснет вот. Това, също както твърдението в жалбата, може да се приеме, като механизъм за осъществяване на контрол на вота, който не следва да бъде толериран. Макар да има право да присъства в изборното помещение, упълномощеният представител на партия, коалиция, местна коалиция или инициативен комитет няма право да записва номера на бюлетини, нито да получава такива от страна на секционните избирателни комисии, още повече да ги обвързва с упражняването на вот на конкретно лице. Същото важи и за членовете на секционната избирателна комисия, които нямат право да обвързват серийни номера на бюлетини с конкретен избирател, защото това може да създаде предпоставки за контролиране на вота.

Предвид изложеното по-горе, Общинската избирателна комисия счита жалбата за неоснователна и недоказана, макар да се съдържат индикации за формално нарушение на изборния процес, поради което оставя същата без уважение. Следва да се отчете факта, че изборния процес протича по строго определени формални процедури и недоказани твърдения за нарушения, не могат да обосноват ограничаване на възможността за упражняване на правото на глас или обявяване за недействителен на упражнен вот.

**2.** Указва на СИК № 234300014 (с. Владо Тричков) да спазва стриктно при подобни ситуации, които съдържат индикация за нарушения на изборния процес, чрез нарушаване на забраната за използване на възпроизвеждаща техника по чл. 227 от ИК указанията по прилагане на ИК, които се съдържат в Раздел IV. „Изборен ден – 27 октомври 2019 г.“, т. 12 от Методически указания на Централната избирателна комисия по прилагане на Изборния кодекс от секционните избирателни комисии в изборите за общински съветници и за кметове на 27 октомври 2019 г. (приети с Решение № 1281-МИ от 3 октомври 2019 г. на ЦИК) и в никакъв случай, при обосновани съмнения за заснет или показан вот да не позволяват пускането на бюлетината в избирателната урна, а своевременно да търсят съдействието на органите на МВР и прокуратурата, за прилагане на принудителни административни мерки по отношение на избирателя, за който се съмняват, че е заснел своят вот, а именно изземване за целите на доказването на възпроизвеждащата техника. Освен това, напомня на членовете на секционната избирателна комисия, че те са длъжностни лица и носят съответната административно-наказателна, наказателна и имуществена отговорност за своите действия при и по повод участието в изборния процес.

**3.** Настоящото решение незабавно да бъде сведено до знанието на СИК № 234300014 (с. Владо Тричков) за сведение и изпълнение.

**4.** Настоящото решение на общинската избирателна комисия да бъде вписано незабавно в електронния публичен регистър на жалбите и сигналите, подадени до Общинска избирателна комисия - Своге.

**5.** Настоящото решение на общинската избирателна комисия да бъде обявено незабавно по реда на чл. 87, ал. 2 от ИК.

**Решението подлежи на оспорване пред ЦИК по реда на чл. 88 от ИК.**

**ГЛАСУВАЛИ**:

ОБЩО: 13 члена на ОИК.

„ЗА“: 13 члена на ОИК.

„ПРОТИВ“: НЯМА

**ПОИМЕННО**:

|  |  |  |  |
| --- | --- | --- | --- |
| **№ по ред** | **Име, презиме и фамилия** | **Длъжност в ОИК** | **ГЛАСУВАЛ** |
| 1 | Мая Димитрова Манолова - Ташунова | Председател | ЗА |
| 2 | Мария Иванова Владимирова | Зам.-председател | ЗА |
| 3 | Лидия Любенова Христова | Зам.-председател | ЗА |
| 4 | Атанас Ангелов Танев | Секретар | ЗА |
| 5 | Марина Емилова Геошева | Член | ЗА |
| 6 | Богдана Антонова Йорданова | Член | ЗА |
| 7 | Антон Иванов Антов | Член | ЗА |
| 8 | Милена Живкова Славкова | Член | ЗА |
| 9 | Миглена Богомилова Янакиева – Белчева | Член | ЗА |
| 10 | Николай Богомилов Апостолов | Член | ЗА |
| 11 | Бойко Христов Йорданов | Член | ЗА |
| 12 | Габриела Искренова Иванова | Член | ЗА |
| 13 | Росен Владимиров Тумбев | Член | ЗА |

**IV. ПО ОТНОШЕНИЕ НА Т. 3 ОТ ДНЕВНИЯ РЕД**: Жалба от Велислав Кръстанов Георев, в качеството му на пълномощник на Красимир Каракачанов, представител на Коалиция от партии „Обединени патриоти“, регистрирана с вх. № 103/ 27.10.2019 г. в общия входящ регистър на общинската избирателна комисия.

**ДОКЛАДЧИК**: Мая Манолова - Ташунова – Председател на ОИК.

**ОБСЪЖДАНИЯ**:

**1.** В Общинската избирателна комисия е постъпила жалба от Велислав Кръстанов Георев, в качеството на пълномощник на Красимир Каракачанов, регистрирана с вх. № 103/ 27.10.2019 г. в общия входящ регистър на общинската избирателна комисия - Своге. В жалбата се съдържа следното твърдение: *„Във 12:30 постъпи сигнал в щаба на МК АБВ, че лице член на 8 –ми СИК Община Своге, от квотата на МК Движение напред България, извършва агитационна дейност“*. Жалбата е без приложения.

**2.** С оглед горното и предвид липсата на доказателства, представени към жалбата, както и липсата на достатъчно данни и информация за извършване на агитационни действия от членове на СИК №23430008 Общинската избирателна комисия чрез двама от своите членове - Милена Славкова и Миглена Янакиева извърши проверка на място в СИК №23430008 - за обстоятелствата изложени в жалбата. При извършената проверка не се установиха изложените твърдения в жалбата, а именно обратното: всички членове от СИК №23430008 оспориха твърденията в жалбата като неоснователни. Неоснователността се потвърди и от намиращите се в изборното помещение на СИК№23430008 представител на МК ГЕРБ (СДС) - Габриел Валентинов Костадинов, както и от застъпника на кандидатски листи предложен от КОАЛИЦИЯ „БСП ЗА БЪЛГАРИЯ“ – Росица Димитрова Динчева.

**ПРЕДЛОЖЕНИЯ/МНЕНИЯ/ДР**.:

Няма други предложения и изказани мнения от останалите членове на ОИК.

**РЕШЕНИЕ**:

На основание чл. 85, ал. 4, във връзка с чл. 87, ал. 1, т. 22 от ИК Общинска избирателна комисия – Своге,

**Р Е Ш И:**

Оставя без уважение жалбата от Велислав Кръстанов Георев, регистрирана с вх. № 103/27.10.2019 г., по изложените по-горе съображения.

Настоящото решение на общинската избирателна комисия да бъде вписано незабавно в електронния публичен регистър на жалбите и сигналите, подадени до Общинска избирателна комисия - Своге.

Настоящото решение на общинската избирателна комисия да бъде обявено незабавно по реда на чл. 87, ал. 2 от ИК.

**Решението подлежи на оспорване пред ЦИК по реда на чл. 88 от ИК.**

**ГЛАСУВАЛИ**:

ОБЩО: 13 члена на ОИК.

„ЗА“: 13 члена на ОИК.

„ПРОТИВ“: НЯМА

**ПОИМЕННО**:

|  |  |  |  |
| --- | --- | --- | --- |
| **№ по ред** | **Име, презиме и фамилия** | **Длъжност в ОИК** | **ГЛАСУВАЛ** |
| 1 | Мая Димитрова Манолова - Ташунова | Председател | ЗА |
| 2 | Мария Иванова Владимирова | Зам.-председател | ЗА |
| 3 | Лидия Любенова Христова | Зам.-председател | ЗА |
| 4 | Атанас Ангелов Танев | Секретар | ЗА |
| 5 | Марина Емилова Геошева | Член | ЗА |
| 6 | Богдана Антонова Йорданова | Член | ЗА |
| 7 | Антон Иванов Антов | Член | ЗА |
| 8 | Милена Живкова Славкова | Член | ЗА |
| 9 | Миглена Богомилова Янакиева – Белчева | Член | ЗА |
| 10 | Николай Богомилов Апостолов | Член | ЗА |
| 11 | Бойко Христов Йорданов | Член | ЗА |
| 12 | Габриела Искренова Иванова | Член | ЗА |
| 13 | Росен Владимиров Тумбев | Член | ЗА |

**V. ПО ОТНОШЕНИЕ НА Т. 4 ОТ ДНЕВНИЯ РЕД**: Жалба от Велислав Кръстанов Георев, в качеството му на пълномощник на Красимир Каракачанов, представител на Коалиция от партии „Обединени патриоти“, регистрирана с вх. № 104/ 27.10.2019 г. (14:40 ч.) в общия входящ регистър на общинската избирателна комисия.

**ДОКЛАДЧИК**: Мая Манолова - Ташунова – Председател на ОИК.

**ОБСЪЖДАНИЯ**:

**1.** В Общинската избирателна комисия е постъпила жалба от Велислав Кръстанов Георев, в качеството на пълномощник на Красимир Каракачанов, регистрирана с вх. № 104/ 27.10.2019 г. (14:40ч.) в общия входящ регистър на общинската избирателна комисия - Своге. В жалбата се съдържа следното твърдение: *„Във 13:30 часа постъпи сигнал в щаба на МК АБВ, че лице, кандидат за общински съветник на община Своге, от квотата на МК Движение напред България, извършва агитационна дейност пред изборните секции в с. Церово“*. Жалбата е без приложения и същата не съдържа конкретни данни индивидуализиращи общински съветник от МК Движение напред България. Не са конкретизирани и твърдяните за извършени агитационни действия.

**2.** С оглед горното и предвид липсата на доказателства, представени към жалбата, както и липсата на достатъчно данни и информация за извършване на агитационни действия от кандидат за общински съветник от МК Движение напред България, Общинската избирателна комисия чрез трима от своите членове - Милена Славкова, Николай Апостолов и Габриела Иванова извършиха проверка на място в СИК №23430041 и СИК №23430042 - за обстоятелствата изложени в жалбата. При извършената проверка не се установиха изложените твърдения в жалбата. Проверката установи, че е налице неоснователност на жалбата. Неоснователността се потвърди и от всички членове на СИК №23430041 и СИК №23430042, които оспориха твърденията в жалбата като неоснователни, като заявиха, че не са извършвани агитационни действия пред периметъра на двете секционни избирателни комисии.

**ПРЕДЛОЖЕНИЯ/МНЕНИЯ/ДР**.:

Няма други предложения и изказани мнения от останалите членове на ОИК.

**РЕШЕНИЕ**:

На основание чл. 85, ал. 4, във връзка с чл. 87, ал. 1, т. 22 от ИК Общинска избирателна комисия – Своге,

**Р Е Ш И:**

Оставя без уважение жалбата от Велислав Кръстанов Георев, регистрирана с вх. № 104/ 27.10.2019 г., (14:40 ч.) по изложените по-горе съображения.

Настоящото решение на общинската избирателна комисия да бъде вписано незабавно в електронния публичен регистър на жалбите и сигналите, подадени до Общинска избирателна комисия - Своге.

Настоящото решение на общинската избирателна комисия да бъде обявено незабавно по реда на чл. 87, ал. 2 от ИК.

**Решението подлежи на оспорване пред ЦИК по реда на чл. 88 от ИК.**

**ГЛАСУВАЛИ**:

ОБЩО: 13 члена на ОИК.

„ЗА“: 13 члена на ОИК.

„ПРОТИВ“: НЯМА

**ПОИМЕННО**:

|  |  |  |  |
| --- | --- | --- | --- |
| **№ по ред** | **Име, презиме и фамилия** | **Длъжност в ОИК** | **ГЛАСУВАЛ** |
| 1 | Мая Димитрова Манолова - Ташунова | Председател | ЗА |
| 2 | Мария Иванова Владимирова | Зам.-председател | ЗА |
| 3 | Лидия Любенова Христова | Зам.-председател | ЗА |
| 4 | Атанас Ангелов Танев | Секретар | ЗА |
| 5 | Марина Емилова Геошева | Член | ЗА |
| 6 | Богдана Антонова Йорданова | Член | ЗА |
| 7 | Антон Иванов Антов | Член | ЗА |
| 8 | Милена Живкова Славкова | Член | ЗА |
| 9 | Миглена Богомилова Янакиева – Белчева | Член | ЗА |
| 10 | Николай Богомилов Апостолов | Член | ЗА |
| 11 | Бойко Христов Йорданов | Член | ЗА |
| 12 | Габриела Искренова Иванова | Член | ЗА |
| 13 | Росен Владимиров Тумбев | Член | ЗА |

**VI. ПО ТОЧКА 5-ТА ОТ ДНЕВНИЯТ РЕД – РАЗНИ:**

Предложения за обсъждане, извън обявените по-горе точки от дневния ред, не са постъпили от членове на общинската избирателна комисия.

С това се изчерпи приетия дневен ред за днешното заседание, във връзка с което закривам същото.

Насрочвам следващо заседание на ОИК – Своге за **28.10.2019 г., като часа ще бъде уточнен, след приключване на работата на ИП към ОИК**.

Благодаря за участието!

Закривам заседанието. (**Закрито в 20:00 ч.**)

**ГР. СВОГЕ,**

**ДАТА: 27.10.2019 г.**

**ПРЕДСЕДАТЕЛ: …………………;**

*Мая Манолова - Ташунова*

**СЕКРЕТАР: ……………………….;**

*Атанас Ангелов Танев*